#### COMUNICAT DE PRESĂ

**01 septembrie 2024**

**Semnarea contractului de finanțare pentru proiectul**

**Extinderea capacității de răspuns medical în cazul epidemiilor, pandemiilor și evenimentelor cu victime multiple – ETAPA II**

În data de 21.08.2024, a fost semnat contractul de finanțare aferent proiectului Extinderea capacității de răspuns medical în cazul epidemiilor, pandemiilor și evenimentelor cu victime multiple, cod SMIS 327237, finanțat prin Programul Sănătate 2021 – 2027, proiect în care Inspectoratul General pentru Situații de Urgență deține calitatea de Beneficiar.

**Obiectivul general** al proiectului îl reprezintă creșterea capacității de răspuns în situații de urgență, prin dotarea cu facilități medicale mobile de diagnostic, tratament și terapie intensivă, pentru prevenirea şi combaterea efectelor epidemiilor, pandemiilor si altor boli asociate, cum ar fi infecțiile respiratorii sezoniere având caracter endemic, enterocolite infecțioase, iradieri acute, intoxicații cu substanțe chimice sau patologii asociate riscului de accidente chimice, radiologice sau nucleare, care necesită intervenția imediată pentru cazuri de victime multiple in regiuni mai puțin dezvoltate, unde locurile din spital nu sunt suficiente.

**REZULTATELE PROIECTULUI:** Achiziția unui **spital mobil de izolare și tratament -dislocabil**, ce va intra în componența Inspectoratului General pentru Situații de Urgență și va contribuii la reducerea situațiilor de criză în caz de epidemii, pandemii și alte forme de îmbolnăvire în masă.

Valoarea totală a proiectului este de **87.768.245,58** lei din care **74.603.008,74** lei contribuție UE.

Durata de implementare a proiectului este de 48 de luni, de la 01.01.2024 până la data de 31.12.2027.

**Proiect cofinanțat din Fondul European de Dezvoltare Regională prin**

**Programul Sănătate 2014-2020.**

*Date de contact beneficiar: Telefon: 021.208.61.50; fax: 021.242.09.90,* [*igsu@mai.gov.ro*](mailto:igsu@mai.gov.ro)*,*

*str. Banu Dumitrache, nr.46, sector 2, 023765, România – București*